Die bruidegom in 'n spoggerige troue word die volgende oggend kaalbas langs ‘n vreemdeling wakker nadat die seremonie lelik ontspoor het . . . of aansienlik verbeter het, afhangend van jou perspektief.
En hoewel Edwin se karakter, Pieter, vry met 'n wildvreemdeling, sê hy die vervaardiging van hierdie rolprent het 'n baie groot en persoonlike impak op al die akteurs gehad, selfs lank nadat die rolprent verfilm is.
Hy en die aktrise Ansu Visser het mekaar op die stel van Wonderlus ontmoet en is deeesdae in 'n verhouding.
“Jy bring op die stel van so 'n rolprent baie tyd deur met verskeie mense. Ons het mekaar so leer ken en ná die tyd nog kontak gehou.”
“Ek was baie kwaad vir my karakter toe ek die teks die eerste keer lees, maar daarna het ek besef hy het eindelik die regte keuse gemaak.”
Niks is soos dit voorkom op die oppervlak van hierdie merkwaardige rolprent nie, en kykers gaan dronkgeslaan wees as hulle saam met die karakters die vorige aand se gebeure herbesoek.